section_heading: Druga sezona
paragraph_text: Petero prijatelja tulumari na plaži. Shaggy i Scooby pecaju i izvlače iz vode spiljskoga čovjeka zamrznutoga u bloku leda. Velma misli da se radi o dva milijuna godina starom spiljskom čovjeku spomenutom u novinama, koji je nađen na Arktiku, ali izgubljen u oluji dok su ga prevozili na ispitivanje. Društvo ga odvozi u Institut. Profesor Wayne i Ingstrom zahvaljuju im što su ga vratili i stavljaju ga u hladnu sobu kako se ne bi odmrznuo. Škvadra odlazi iz Instituta. Nakon večere u baru, Shaggy shvaća da je u Institutu ostavio pribor za pecanje, po koji se s ostalima vraća. Tamo zamjećuju da su vrata hladne sobe odvaljena iz okvira, a i sama je soba u neredu. Uza sve to, nestao je i pračovjek, a grijalica kraj bloka leda u kojemu se nalazio, uključena je. Čini se da je pračovjek oživljen.